cyanic-selkie/wikianc huggingface dataset:
אליוט אברמס
אליוט אברמס (באנגלית: Elliott Abrams; נולד ב-24 בינואר 1948) הוא סופר, מדינאי לשעבר, אנליסט פוליטי, בעיקר בנושאי מדיניות חוץ אמריקאית ועורך דין יהודי-אמריקאי. כיהן בתפקידים בכירים בממשלי נשיאי ארצות הברית רונלד רייגן וג'ורג' ו. בוש. ידוע כאידאולוג נאו קונסרבטיבי. מכהן כחבר בכיר, המתמחה בענייני המזרח התיכון, בארגון "המועצה ליחסי חוץ" (CFR). ארגון זה, המתמחה בענייני מדיניות חוץ, הוא בין השאר גם המוציא לאור של כתב העת הנודע הפוריין אפיירס.
הוריישו נלסון
קרב כף סנט וינסנט
ספרד הכריזה מלחמה על בריטניה לקראת סוף שנת 1796. הצי הבריטי מצא עצמו בנחיתות מספרית משמעותית מול הצי הספרדי-צרפתי המשולב - 15 ספינות מול 38, ונאלץ לעזוב את עמדותיו בים התיכון. הצי הספרדי-צרפתי התכוון לצאת לאוקיינוס האטלנטי, באמצע פברואר 1797, ולחבור אל הצי הצרפתי בברסט. בשל רוחות עזות נדחף הצי הספרדי-צרפתי לים, ולא הצליח לסיים את המהלך; נלסון, על הפריגטה "מינרבה", עבר במקרה באותו לילה דרך הצי הספרדי כולו, שלא הבחין בו בשל ערפל כבד. לפי הדיווח של נלסון על מיקום הצי הספרדי, נערך הצי הבריטי בפיקודו של ג'רוויס ליירט את הספרדים. הקרב שהתפתח ב-14 בפברואר 1797 נקרא קרב כף סנט וינסנט, ובו הובס הצי הספרדי באופן מכריע. חשיבותו של הקרב לגבי נלסון הייתה עצומה: נלסון גילה את גאונותו הטקטית בקרב ואת עצמאותו המחשבתית. בשיאו של הקרב הבין נלסון שלא ניתן לבצע במלואן את הוראותיו של ג'רוויס, וללא היסוס, ומבלי לבקש אישור, הוביל מהלך עצמאי שהכריע את הקרב (מהלך שזכה, בדיעבד, לברכתו של ג'רוויס). גם אישיותו של נלסון מתגלה כאן באחד משיאיה, כאשר הנהיג את אנשיו להשתלטות על שתיים מהספינות הספרדיות הגדולות ביותר.
נלסון וליידי המילטון
ב-1799 השתתף נלסון בכיבושה מחדש של ממלכת נאפולי; מלכי נאפולי העניקו לו תואר דוכסות. הוא קודם לתפקיד אדמירל משנה של השייטת האדומה, אך נקרא חזרה לאנגליה בשל אכזבת הפיקוד העליון מביצועיו. ואולם, הקשר שהיה לנלסון עם ליידי המילטון שכנע את האדמירליות לשלוח אותו חזרה לים, ולו רק כדי להרחיק אותו ממנה.
קרב טרפלגר
שלום אמיין קרס תוך כשנה וחצי, ונלסון קודם לתפקיד מפקד הצי הבריטי בים התיכון במאי 1803; חודש לאחר מכן עלה לדרגת תת-אדמירל של השייטת הלבנה, התפקיד הששי בחשיבותו בצי הבריטי. הצי הבריטי הטיל מצור על נמל טולון, שבו עגן הצי הצרפתי, אך בתחילת 1805 הצליח הצי הצרפתי בפיקוד פייר דה וילנב להימלט מן המצור ולהפליג לים הקריבי. נלסון רדף אחריו עד מרטיניק וחזרה, אך ללא הצלחה. נלסון חלה במהלך המרדף וחזר לאנגליה למנוחה, אך בספטמבר נקרא שוב כדי לעמוד בראש הצי מול הצי הספרדי-צרפתי המשולב, על אוניית הדגל שלו, אה"מ ויקטורי.
נג'ד
נַגְ'ד (בערבית: نَجْدٌ, בתרגום ישיר רמה או מישור) או נֵגְ'ד הוא אזור בערב הסעודית. האזור מאופיין במישורי מדבריות נרחבים, והוא גובל בחג'אז ממערב ובאל-אחסאא' ממזרח. לאזור חשיבות היסטורית ופוליטית רבה בהיסטוריה של ערב. כיום האזור מחולק בין המחוזות ריאד, אל-קסים, חאיל וחלק ממחוז המזרח.
שושנה ריבנר
שושנה פיאלקוב-ריבנר (20 בפברואר 1938 - 29 ביוני 2007) הייתה שחיינית, אלופת ישראל ושיאנית ישראל בשחייה שהשתתפה באולימפיאדת מלבורן (1956) במדי נבחרת ישראל. היא החזיקה בשמונה שיאי ישראל, במשחים בסגנון חופשי למרחק של 50 מטר, 100 מטר ו-400 מטר, במשחי הפרפר ובמשחי מעורב אישי. היא כונתה "מלכת המים הישראלית". בעלת שתי מדליות זהב מהמכביה.
גוריון מלצר
גוריון מֶלְצֶר (21 באוגוסט 1930 – 1 באוקטובר 2014) היה מראשי תעשיית האלקטרוניקה בישראל. כיהן כמנכ"ל חברות טלרד ותדיראן וכיו"ר דירקטוריון חברת בזק וכיו"ר חבר הנאמנים במרכז האקדמי לב.
ביוגרפיה
עם שחרורו יצא ללימודים בארצות הברית. למד בישיבה יוניברסיטי בניו יורק ואחר כך הנדסת אלקטרוניקה באוניברסיטת ניו יורק, ועבד והשתלם בחברת RCA – אחת מהחברות הגדולות בארצות הברית בתחום האלקטרוניקה.
ב-1973 שימש כיועץ בחברת ג'נרל טלפון אלקטריק. עם שובו ארצה (לאחר שנה), נקרא על ידי מנכ"ל כור תעשיות, מאיר עמית, לנהל את חטיבת האלקטרוניקה של כור ואת חברת טלרד. במחצית שנות ה-80 סיים מלצר את עבודתו בטלרד ומונה כחבר בהנהלת כור ולתפקיד מדען ראשי של הקונצרן, ויחד עם מנכ"ל כור באותה תקופה בני גאון פעל להבראת כור.
כפר מל"ל
כְּפַר-מַלָּ"ל הוא מושב העובדים הראשון בארץ ישראל, מושב בדרום השרון, סמוך לכפר סבא ולהוד השרון.
ניסיונות ההקמה הראשונים
לפניו היה במקום יישוב ביזנטי שממנו השתמר בית בד להכנת שמן זית. במאי 1918 גירשו העות'מאנים את חברי המושב יחד עם תושבי כפר סבא לצפון הארץ לקראת העימות הצבאי עם הצבא הבריטי שחנה מדרום לירקון. ב-19 בספטמבר 1918 כבש הצבא הבריטי את אזור כפר מל"ל ובהמשך את כל צפון הארץ.
דבשה
דבשת קנה סוכר
ההרתחה השלישית של סירופ הסוכר מניבה דבשת 'בלקסטראפ' ("BlackStrap Molasses"). רוב הסוכרוז מהעסיס הראשוני כבר התגבש, ובכל זאת ערכה הקלורי של דבשת 'בלקסטראפ' הוא סוכרי בעיקרו; עם זאת, להבדיל מסוכרים מזוקקים, היא מכילה מעט ויטמינים ומינרלים, אך כמותם אינה משמעותית ואינה עולה על הנזק שבצריכת הסוכר הרבה שמתלווה אליהן (מעל 60 גרם סוכר למאה גרם).
ג'וני האנסן (כדורגלן יליד 1943)
ג'וני האנסן (בדנית: Johnny Hansen, נולד ב-14 בנובמבר 1943 בויילה שבדנמרק) הוא כדורגלן עבר דני ששיחק בעיקר בבאיירן מינכן בעמדת המגן הימני.
ציונה שמשי
ציונה שמשי הירש (14 ביולי 1939 - 16 באוקטובר 2018) הייתה אמנית ישראלית, יוצרת רב-תחומית במגוון אמצעים - פיסול, ציור, קרמיקה ועיצוב טקסטיל. היא עיצבה פסלים ומיצבים רבים במרחב הציבורי, לימדה במוסדות אקדמיים, ופעלה לקידום אמנות וחינוך לאמנות. הציגה תערוכות יחיד רבות בישראל והשתתפה בתערוכות נושא ותערוכות קבוצתיות בעולם.
ביוגרפיה
בשנת 1963 חזרה לישראל. סייעה לרות דיין בעיצוב "שפת משכית" בבדים ושטיחים, ובמקביל עיצבה אריגים לרוז'י בן-יוסף בחברת "רקמה" ולחברת "לפיד" (שנות ה-60–70).
מרינה סירטיס
מסע בין כוכבים: הדור הבא
ג'ין רודנברי קיבל השראה להזמין את סירטיס, בעלת המראה האקזוטי, להיבחן לתפקיד ב-"מסע בין כוכבים: הדור הבא" לאחר שראה את הסרט "שובו של הנוסע השמיני" עם בוב יוסטמן, אשר בו הוצגה בצורה בולטת טור' ג'נט ואסקז - דמות ממוצא לטיני, בגילומה של ג'נט גולדשטיין. סירטיס ודניס קרוסבי תחילה ניסו להתקבל כל אחת לתפקיד העתידי של השנייה. דמותה של סירטיס תוכננה להיות לוטננט מאצ'ה הרננדז, קצינת הביטחון הראשית. ג'ין רודנברי החליט להחליף ביניהן, ומאצ'ה הרננדז הפכה לטאשה יאר. סירטיס נזכרה, כי היום בו קיבלה את שיחת הטלפון שבה הציעו לה את התפקיד של דיאנה טרוי, היה היום בו התחילה לארוז, בכוונה לשוב לבריטניה, כי פג תוקפה של הוויזה שלה.
עבודות אחרות
לאחר תום "מסע בין כוכבים: הדור הבא" בשנת 1994, סירטיס המשיכה לעבוד באופן סדיר. היא סיפקה את הקול של דמונה בסדרת הטלוויזיה המונפשת של דיסני "Gargoyles". חבריה לצוות השחקנים של "הדור הבא" ג'ונתן פרייקס, ברנט ספיינר ומייקל דורן גם כן העניקו את קולותיהם לסדרת טלוויזיה עטורת השבחים הזו. כמו כן, היא דיבבה את קולה של דמות זו גם בסדרה "Team Atlantis".
בחודש ספטמבר 2011, מעריציה של סירטיס הקימו קבוצה, במטרה להביא אותה להתארח בסדרה "דוקטור הו". כמה שבועות לאחר מכן, בכנס קומיקקון במונטריאול, היא הכירה בקבוצה והביעה את רצונה להופיע בתוכנית.
הדוגמאות של פרנקפורט
עקרון האפשרויות החלופיות
עקרון האפשרויות החלופיות (PAP) הוא חלק מטיעון לפיו אין התאמה בין אחריות ודטרמיניזם. לעיתים נקרא טיעון זה טיעון הליבה נגד הקומפטיביליזם. להלן הטיעון:
ההתנגדות של פרנקפורט
הדוגמאות של פרנקפורט מציעות דרך חלופית להגן על הקומפטיביליות של אחריות מוסרית ודטרמיניזם, במיוחד על ידי דחיית הנחת היסוד הראשונה של הטיעון ("סוכן אחראי לפעולה רק אם היה יכול לעשות אחרת"). לפי תפיסה זו, אחריות מתיישבת עם דטרמיניזם מכיוון שלשם לקיחת אחריות לא מתחייב שלוקח האחריות יהיה בעל החופש לעשות אחרת.
ביקורת
אם הקשר בין נטיית הסוכן להחלטתו הוא דטרמיניסטי, תומכי הדוגמאות של פרנקפורט מואשמים בהעלאת הנחה טעונת הוכחה. קשר דטרמיניסטי מעלה את השאלה כי תומכי הדוגמאות של פרנקפורט מניחים את עצם הדבר הנדון - שאחריות מוסרית אינה דורשת אפשרויות חלופיות או יכולת לעשות אחרת. נניח שנטיית הסוכן מספיקה מבחינה סיבתית כדי להביא להחלטת הסוכן. המשמעות היא שהסוכן היה נחוש בדעתו לקבל החלטה זו לפני כל הפעלה של הליך קבלת החלטות. לפיכך, הסוכן לא הגיע להחלטה בחופשיות, מסיבות משלו. מתנגדי הדוגמאות של פרנקפורט יטענו שלסוכן אין אחריות מוסרית כי אחריות מוסרית דורשת רצון חופשי. לכן, אם הדוגמאות של פרנקפורט פועלות במסגרת מטפיזית דטרמיניסטית, תומכי הלוגיקה שלהן אינם יכולים לצפות ממתנגדיהם ישתכנעו.
מורשת
התגובות לדוגמאות של פרנקפורט עדיין נדונות. תיאוריות פילוסופיות עתידיות יבדקו אם הדוגמאות של פרנקפורט מצליחות להדגים את מה שהארי פרנקפורט התכוון שידגימו.
Music of the Sun
Music of the Sun (בעברית: מוזיקת השמש) הוא אלבום הבכורה של זמרת הרגאיי והרית'ם אנד בלוז, ריהאנה. לפני חתימתה בחברת תקליטים ריהאנה התגלתה על ידי המפיק המוזיקלי אוון רוג'רס, שעזר לה להקליט קלטות דמו ולשלוח אותם לחברות תקליטים. הראפר ג'יי זי החתים את ריהאנה בחברת התקליטים בה היה המנכ"ל: "דאף ג'אם". ריהאנה עבדה על האלבום בין היתר עם המפיק שגילה אותה אוון רוג'רס ועם חברו המפיק קרל סטרקן. האלבום כולל שיתופי פעולה עם הזמרים ג'יי-סטטוס, ויבז קרטל, קרדינל אופישל ואלפנט מאן.
נשר מפעלי מלט ישראליים
המשך פעילות החברה
בעקבות ביקוש גדול למלט שנוצר בעקבות גלי העלייה הגדולים של שנות ה-50 הקימה החברה את מפעל נשר רמלה. בשנת 1955 הגיע היקף הייצור של נשר לכ-563 אלף טון בשנה. בשנת 1954 ייצאה החברה כ-135 אלף טון מלט, 80% לטורקיה. בשנת 1960 רכשה הממשלה מניות בכורה בנשר. מניות חברת נשר הוחזקו בעיקרן על ידי החברה המרכזית וכור. בשנת 1964 נמכרו מעט מניות של החברה לכלל ואמפל. בשנת 1972 רכשה כלל את החברה המרכזית וכך הגיעה לבעלות על כמחצית המניות של נשר.
קהילת יהודי קז'מארוק
היסטוריית היהודים בקז'אמרוק
בשנת 1921 נמנו בקהילת קז'מארוק 1,650 יהודים. מספר זה כלל את יהודי היישובים הסמוכים ספישסקה בלה (Spisska Bela) ו-פודולינץ (Podolinec). באותה התקופה היה אריה דזידר (Desider) ראש הקהילה.
נבחרת צרפת בכדורגל
2008 עד 2018
עם כניסתו של בלאן לתפקיד בלאן החליט להדיח מהסגל את פרנק ריברי, פטריס אברה וג'רמי טוללאן שהורחקו מכמה משחקים לאחר המונדיאל. בלאן התחיל את תפקידו בצורה רעה כאשר הפסיד במשחק הידידות נגד נורווגיה 1–2 ואת משחק הראשון של שלב הבתים ב־1-0 סנסציוני לבלארוס בסטאד דה פראנס. אולם לאחר מכן באה שורה של חמישה ניצחונות רצופים (2-0 על בוסניה והרצגובינה, על רומניה ועל לוקסמבורג במוקדמות יורו 2012. לאחר מכן באו ניצחונות במשחקי ידידות נגד אנגליה וברזיל). צרפת של בלאן בולטת בעיקר בגלל זימוני הנבחרת המרעננים שלו שכללו את פליפ מקסס, קארים בנזמה, יוהאן גורקוף, מתיו ולבואנה וסמיר נאסרי שהצטיין נגד אנגליה.
2018 עד 2022: זכייה שנייה בגביע העולם וזכייה בגביע האומות
צרפת העפילה לטורניר כזוכת בית א' במוקדמות אירופה, ושובצה לבית עם דנמרק, אוסטרליה ופרו. צרפת ניצחה את אוסטרליה 2–1, ואת פרו 1–0, וסיימה בתיקו 0–0 מול דנמרק. במשחק שמינית הגמר הדיחה את נבחרת ארגנטינה בתוצאה 4–3, וברבע הגמר גברה על אורוגוואי בתוצאה 2–0. במשחק חצי הגמר מול בלגיה, סיימה בתוצאה 1–0.
מונדיאל 2022 סימן את המשך ההצלחה של שחקנים כמו קיליאן אמבפה, אנטואן גריזמן ואוליבייה ז'ירו, שבמשחק הראשון מול אוסטרליה כבש צמד, ב-4 בדצמבר 2022 במשחק מול נבחרת פולין במסגרת שמינית גמר מונדיאל 2022 כבש שער נוסף, בכך עבר את תיירי הנרי והיה למלך השערים של נבחרת צרפת. בנוסף השוער הוגו לוריס הפך בטורניר לשיאן ההופעות בנבחרת.
Merkaza
'''מ.ח. מרכז המזון בע"מ הידועה גם בשם Merkaza''' היא רשת בתי כלבו שמקורה ביישוב ירכא ובבעלות משפחת חמוד מהיישוב. לרשת שני מתחמי קמעונאות רחבי ידיים בירכא ובנוף הגליל. שם החברה הוא הלחם של המילים "מרכז" ו"קאסה/קאזה" (בית בספרדית/איטלקית).
לואיס אלפונסו, דוכס אנז'ו
משפחתו
ביוני 2006 לואי אלפונסו לא השתתף בחתונתה השלישית של אמו, משום שהוא לא הסכים להיפרדותה מאביו החורג, שאותו כיבד מאוד, ובשל אי הסכמתו עם אורח החיים "הסלבריטי" שלה.
רפאל הלוי
ביוגרפיה
נולד לרבי אליהו הלוי, והיה תלמידו של רבי יצחק הכהן רפפורט בעל בתי כהונה. היה דיין והיה נושא ונותן עם הרב מרודוס, רבי משה ישראל, בעל שו"ת משאת משה.
מת'יו מקפדיין
ביוגרפיה
ב-2011, מקפדיין עשה הופעת קמע בתוכנית "ספוקס", וב-2012 הוא גילם את אובלונסקי בסרטו של ג'ו רייט, "אנה קארנינה". בדצמבר 2012 הוא החל לגלם את אדמונד ריד ב"רחוב ריפר".
תוכנית CASE
בסיס תאורטי
על פי הפסיכולוג הצרפתי ז'אן פיאז'ה, ההתפתחות הקוגניטיבית של הילד מתרחשת בארבעה שלבים ברורים ומוגדרים: השלב הסנסומוטורי – עד גיל 18 חודשים; השלב הפרה-אופראציונלי – מגיל 18 חודשים עד גיל 7; שלב האופרציות הקונקרטיות – מגיל 7 עד גיל 11; ושלב האופרציות הפורמליות – מגיל 12 ואילך. במהלכם של שלבים אלה נבנות סכמות קוגניטיביות חדשות, תוך שינויים בסכמות הקיימות.
רהב
אישים:
Fittipaldi EF7
אב הטיפוס, של הדגם, צבוע בצהוב, הוצג בתערוכת המכוניות הבינלאומית בז'נבה בשנת 2017 לאחר תכנון ובניית הדגם במשך כ-3 שנים על ידי Fittipaldi Motors LLC, בשיתוף מהנדסי ייצור מכוניות המרוץ הגרמנית HWA Team וחברת עיצוב הרכב האיטלקית פינינפארינה.
אחרית הימים
התקופות השונות
ביהדות תקופת אחרית הימים מתחלקת למספר תקופות הבאות זו אחר זו, אם כי קיימות מספר דעות (דעת הרמב"ם ודעת הרמב"ן) על סדר התקופות:
בנצרות
אולם, במאה ה-4 הרוב כבר האמינו שהסוף יהיה לאחר ימי חייהם; ישו, כך חשבו, התנגד לניסיונות לנחש את העתיד, לדעת את "הזמנים והעונות"; אך בכל זאת, נקבע התאריך של הסוף על ידי מסורות יהודיות של שש התקופות של העולם. על ידי שיטה זו, הסוף נקבע ב-202, אך כאשר התאריך עבר, כל התקוות נתלו ב-500 לספירה. כשתאריך זה חלף, הסוף התרחק מעבר לאופק ונעשה מרוחק יותר ויותר. לקראת סוף המילניום הראשון (ובמידה פחותה לקראת סוף המילניום השני) התעורר מחדש החשש מפני סוף העולם.
אחרית הימים באמנות
אחרית הימים ובעיקר, יום הדין יום הדין הוא נושא רווח באמנות הדתית של ימי הביניים והרנסאנס. לעיתים קרובות קישטו תבליטים וטריפטיכונים המתארים את יום הדין את כניסות הקתדרלות והכנסיות. אחת היצירות המפורסמות ביותר היא "יום הדין" של מיכלאנג'לו בקפלה הסיסטינית, שבה אף צייר את דיוקנו כברתולומיאו הקדוש.
ובר
{{פירושונים|
ראו גם
}}
ליונל פיינינגר
קורות חיים
פיינינגר היה חבר בקבוצת "ארבעת הכחולים" (Die Blaue Vier), יחד עם פאול קלה, וסילי קנדינסקי ואלכסיי פון ז'אבלנסקי. הקבוצה הוקמה ב-1923, וקיימה הרצאות ותערוכות משותפות, ביניהן תערוכה בארצות הברית ב-1924.
עליית הנאצים לשלטון ב-1933 הקשתה על חייו של פיינינגר. יצירתו סווגה כאמנות מנוונת, בית הספר "באוהאוס" נסגר, והוא ואשתו היו ממוצא יהודי. בני הזוג הגרו לארצות הברית בשנת 1936.
זכוכית גורילה
זכוכית גורילה (באנגלית: Gorilla Glass) הוא השם המסחרי של זכוכית מחוזקת המיוצרת מאלומינוסיליקאט אלקלי על ידי חברת הטכנולוגיה האמריקאית קורנינג. זכוכית זו משמשת בעיקר ככיסוי למכשירים אלקטרונים ניידים כגון טלפונים סלולריים, מחשבים ניידים ומסכי טלוויזיה, בעיקר בשל היותה דקה, קלילה ועמידה בפני פגיעות ונזקים.
תמר קולק
תמר אנה הלנה קוֹלֶק (17 ביולי 1917 - 24 ביולי 2013) הייתה רעייתו של ראש עיריית ירושלים, טדי קולק, וממייסדות איל"ן, ארגון המטפל בילדים נפגעים. זוכת אות יקירת ירושלים לשנת 1996.
אלינוער ברגר
אלינוער ברגר (נולדה ב-30 ביולי 1933) היא מתרגמת ומרצה לתולדות האמנות.
ביוגרפיה
אלינוער ברגר (לבית אריאל) נולדה ברמת גן למשפחה ממוצא רוסי. אביה היה קצין משטרה ואינטלקטואל (ברשותו הייתה אחת הספריות הפרטיות הגדולות בזמנו). הוא למד משפטים, ובסמוך לסיום לימודיו בשנת 1925 פרש בעקבות אירוע אנטישמי ועלה לארץ ישראל. אמה למדה בסמינר לגננות של יצחק אלטרמן בקישינייב ועלתה ארצה ב-1926.
אנדרטה לחללי גדוד 68
הקמה
האנדרטה בנויה משש קוביות בטון יצוק בגודל 1.5 מטר דמויות מכשולים נ"ט. על הקוביות נקבעו לוחות אלומיניום המצוירים בצריבה. על הקובייה הראשונה מופיעים שמות המעוזים שאוישו על ידי חיילי הגדוד וכתוב: "לחיילי גדוד 68, חטיבה 16 - הירושלמית אשר עמדו בגבורה בפרץ מול נחשולי ענק. מעוזי תעלת סואץ - יום הכיפורים תשל"ד".
ז'אן-כריסטוף, נסיך נפוליאון
פרשת הירושה
בצוואתו, ציין לואי נפוליאון שלושה סימוכין לסמכותו להורות על שלילת מעמדו של בנו כיורש העצר:
שארל נפוליאון הטיל ספק בכך שכוונתו האמיתית של אביו הייתה לשלול ממנו את הירושה. בכל מקרה, שארל דוחה את הטענה שלאביו הייתה הסמכות, על פי חוק או מסורת, להדיר אותו מסדר הירושה.
The Platinum Collection (אלבום של ג'נסיס)
הפקה
עטיפת המארז כוללת דמויות מעטיפות האלבומים כגון: Nursery Cryme, Foxtrot, A Trick of the Tail, Duke, Invisible Touch ו-We Can't Dance.
דיסק 3
כל השירים נכתבו על ידי בנקס/קולינס/פיטר גבריאל/האקט וראת'רפורד למעט מאיפה שמצוין
דגני בוקר
מגוון מותגי דגני הבוקר רחב מאוד ופרסומם אינטנסיבי. מותגים רבים מכוונים לפלח שוק הילדים וממותגים בהתאם, בליווי דמויות בדיוניות, חלקן מוכרות לילדים מעולמות תוכן אחרים (סרטי קולנוע, סדרות טלוויזיה ומשחקי מחשב). דורות של ילדים, בעיקר בארצות הברית, גדלו על דגני בוקר, לכן מבוגרים רבים צורכים דגני בוקר המיועדים לילדים, אם מתוך נוסטלגיה ואם כהרגל.
מרכז הליכוד
הליך הבחירה
חברי סיעת הליכוד בכנסת מקבלים מינוי למרכז מתוקף כהונה וכן בעלי תפקידים נוספים. מינוי מסוג זה למרכז הוא לצמיתות וללא צורך בבחירה מחדש.
ראשי מרכז הליכוד
ראשי מרכז הליכוד קובעים את סדר היום בישיבות המרכז בתיאום עם יו"ר המפלגה. במקרים של חילוקי דעות מכריעה עמדת יו"ר המפלגה.
פרנק בלאק
סולן הפיקסיז
תומפסון הקים את הפיקסיז בבוסטון, מסצ'וסטס ב-1986, אז בחר לעצמו את שם הבמה בלאק פרנסיס. הוא היה סולן וגיטריסט בלהקה. מלבדו כללה הלהקה במשך כל שנות פעילותה עוד שלושה חברים קבועים: קים דיל - שירה וגיטרה בס; דייוויד לאברינג - תופים; וג'ואי סנטיאגו - גיטרות.
הקתולים
ב-2002 הוציא בלאק שני אלבומים בו זמנית, Black Letter Days ו-Devil's Workshop. הראשון היה אלבום ארוך בהשפעת מוזיקת פולק, שכלל את שיר הנושא, מחווה לימים הרגילים של עבודה וקשיי פרנסה (ימים המסומנים בשחור בלוח השנה, להבדיל מחגים ומועדים), וכן מספר מחוות לקליפורניה, כולל "Califronia Bound", שנחשב לאחד משיריו הטובים ביותר. האלבום כלל גם שתי גרסאות לשירו של טום ווייטס "הרוכב השחור". האלבום השני, "Devil's workshop", היה קצר יותר, וכלל עיבודים לשירים ישנים של בלאק, כולל ל-"Velvety", שיר שבגרסה אינסטרומנטלית בוצע על ידי הפיקסיז.
סונאטה מס' 21 (ולדשטיין) של בטהובן
צורה
ביצוע טיפוסי של הסונאטה נמשך כ־24 דקות. שני הפרקים: הראשון והשלישי הם העיקריים ביצירה, וכל אחד מהם נמשך כ־11 דקות.
מנהיגות יהודית
מנהיגות יהודית הוא שמה של קבוצה פוליטית ימנית, בהנהגתו של משה פייגלין, שפעלה כסיעה פנים-מפלגתית בליכוד עד שנת 2015.
תולדות התנועה
חטיבת "מנהיגות יהודית" בליכוד החלה בשכנוע לאימוץ רעיונותיה ולתמיכה בהם. בבחירות למרכז הליכוד נבחרו מאות מחבריה למרכז הליכוד, שמנה באותה העת כ-3,600 חברים. כניסתה של התנועה לליכוד לוותה ברגשות מעורבים. חלק מהחברים הוותיקים תמכו בה וחלק התנגדו.
אבי דוידוביץ
אבי דוידוביץ (נולד ב-27 באוגוסט 1955) הוא קרימינולוג ישראלי, ניצב משנה בדימוס.
במשטרת ישראל
הקים את המפלג לחקירות בינלאומיות וניהל חקירות עם גורמי אכיפה במדינות רבות בעולם. במהלך השירות ביחידה השתתף בחקירת פרשת בר-און חברון בשנת 1997.
השכלה ואקדמיה
בשנת 1990 סיים בהצטיינות תואר ראשון בקרימינולוגיה וסוציולוגיה באוניברסיטת בר-אילן. בשנת 1994 סיים בהצטיינות תואר שני בקרימינולוגיה עיונית־מחקרית באוניברסיטת בר-אילן. עבודת התיזה: "האם קיים פשע מאורגן בישראל?" – ניתוח מקרה של קונפליקט על הגדרת בעיה חברתית. דוידוביץ בוגר קורס חקירות מקרי המתה משנת 1994 במכון ללימודי משטרה Southern Police Institute באוניברסיטת לואיוויל בקנטקי, ארצות־הברית. הוא גם ממקימי התוכנית ללימודי תעודה בפרופילאות פלילית באוניברסיטת בר-אילן (2008–2010) שעברה לאוניברסיטת אריאל, ובשנים 2011–2018 עמד בראשה.
פנינה זלצמן
ביוגרפיה
בשנת 1939 הופיעה לראשונה עם התזמורת הפילהרמונית הארץ ישראלית הצעירה לימים, ובגלל מלחמת העולם השנייה לא יכלה לשוב להמשך לימודיה לצרפת ונשארה בארץ. בתקופת המלחמה הופיעה עם הפילהרמונית בארץ ישראל ובמצרים. בהופעותיה גם גייסה כספים למען היישוב ולמען התזמורת.
עיריית כפר סבא עורכת מדי שנה תחרות פסנתר לילדים ולנוער על שם פנינה זלצמן.
אוליבר פלאנקט
ראשית דרכו
אוליבר פלאנקט נולד בשנת 1884 בדבלין בירת אירלנד. בשנת 1907 נישא לקורדיליה, בתו של לוטננט-קולונל סר אדווארד וילר (Wheeler) מהגדוד ה-12, ולימים היו בני הזוג הורים לחמישה בנים. למד בקולג' וימבלדון ובקולג' פמברוק (Pembroke College) של אוניברסיטת אוקספורד. לאחר סיום לימודי המשפטים, התקבל בשנת 1909 ללשכת עורכי הדין של אירלנד (Bar Council of Ireland). במלחמת העולם הראשונה, בשנים 1915–1918, שירת בצבא הבריטי. לחם בחזיתות צרפת ופלנדריה ונפצע פעמיים. לאחר המלחמה המשיך לשרת בצבא שנתיים נוספות והשתחרר בשנת 1920 בדרגת קפטן. משנת 1923 השתייך לאכסניית המשפט הבריטית גריי'ז אין (Gray's Inn). באותה שנה התקבל לשירות הקולוניאלי הבריטי, והחל משנה זאת כיהן כשופט ראשי באי סנט לוצ'יה שבאיים הקריביים. בשנת 1928 עבר לכהן כעורך דין של ממשלת המנדט הבריטי.
פסקי דין
בתחילת נובמבר 1929 הרשיע השופט פלאנקט את העורך של העיתון בערבית "פלסטין" על הוצאת דיבה, על אשר נכתב בעיתון כי מכונית יהודית מירושלים מפזרת ממתקים ודבלים מורעלים כדי שילדי הערבים יאכלו אותם. השופט פלאנקט דן את העורך לחודשיים מאסר או לתשלום קנס של 30 לירות ארץ ישראליות, סכום נכבד באותם ימים.
מוזיאון הניאון
תערוכות ותצוגות
התצוגה מכילה יותר מ-200 שלטי ניאון משוחזרים החל משנת 1950, המוצבים במוזיאון הפתוח המשתרע על למעלה מ-8,000 מטרים רבועים. בין היתר ניתן לצפות בשלטים המקוריים של:
שמואל ורסס
מחקריו
פעילותו מקיפה מספר סוגות: סוגה אחת היא המגעים שחלו בין ספרות היידיש לספרות העברית, בצורת עיבודים לשוניים מלשון אחת לרעותה ותרגומים. זאת הוא בחן ביצירותיהם של יוסף פרל, מנדלי מוכר ספרים, מיכה יוסף ברדיצ'בסקי, י"ד ברקוביץ, חיים נחמן ביאליק, וש. בן ציון.
לקריאה נוספת
על סיפור ושורשו
שרשורים
שרשורים (שם מדעי: Cestoda) היא מחלקה של תולעים שטוחות טפיליות השוכנות במערכת העיכול של בעלי חיים ובעיקר של בעלי חוליות, ובהם האדם.
אוביל (סוג)
אוביל  (שם מדעי: Indicator) הוא סוג של עופות ממשפחת האוביליים החיים באפריקה ואסיה הטרופיים. הם קרובי משפחתם של ההנקרים.
עזריאל אוכמני
חייו
נולד בשם עזריאל שוורץ בסאנוק שבגליציה, אז בשליטת האימפריה האוסטרו-הונגרית. השלים לימודי רבנות בבית המדרש לרבנים בוורשה. הצטרף לתנועת הנוער החלוצית "השומר הצעיר", ויצא ללמוד חקלאות מטעמה באוניברסיטת טולוז שבדרום צרפת. בשנת 1932 עלה לארץ ישראל, והיה בין מייסדי קיבוץ עין שמר, שבו היה חבר כל חייו, ובו גם עברת את שמו. היה בעלה של הסופרת רבקה גורפיין.
פשע נגד האנושות
סוגי הפשעים הנכנסים תחת הקטגוריה
סעיף 7 לחוקת בית הדין הפלילי הקבוע (חוקת רומא) מגדיר כל אחד מהמעשים הבאים, כאשר הוא מבוצע כחלק מהתקפה רחבת היקף או שיטתית המכוונת כנגד אוכלוסייה אזרחית, בידיעה אודות ההתקפה, כפשע נגד האנושות:
לקריאה נוספת
ארנה בן-נפתלי ויובל שני המשפט הבינלאומי: בין מלחמה לשלום (הוצאת רמות, אוניברסיטת תל אביב, 2006) 267-269.
נושא ווריאציות
במוזיקה, "וריאציה" היא כינוי לטכניקת כתיבה בה חומר מוזיקלי עובר שינוי ואליטרציה בחזרותיו השונות. השינויים יכולים להתקיים בכל אחת מאבני היסוד המרכיבות את המוזיקה: הרמוניה, מלודיה, קצב ומקצב, מרקם קונטרפונקט ותזמור. נושא וּוָריאציות היא צורה מוזיקלית נפוצה הפועלת לפי עיקרון זה.
קלאסיקה
התקופה הקלאסית במוזיקה משופעת יותר ביצירות עצמאיות של נושא ווריאציות, וכן בפרקי וריאציות מתוך יצירות רב-פרקיות. בתקופה הקלאסית התקבעו מספר כללים ונוצרו שני סוגים (כמעט זהים) של צורת נושא ווריאציות. לרוב, הנושא המופיע בפתיחת הפרק מורכב משני משפטים מוזיקליים שכל אחד מהם חוזר בנפרד. אחרי הופעת הנושא, ובין כל וריאציה, יופיע קו כפול לציון סיום הווריאציה והתחלת הווריאציה הבאה. לעיתים אף יופיע מספור לטיני מעל כל וריאציה. וריאציות העוברות לסולם המז'ורי או המינורי המקביל יצוינו גם הם בעזרת כיתוב מעל אותה וריאציה. קיימת צורת וריאציות כמעט זהה אשר מופיעה בפרקים איטיים כחלק מיצירה מרובת פרקים. בצורת נושא ווריאציות זו, הפיסוק המוזיקלי בין שני חלקי הנושא ובין הווריאציות השונות מטשטש, ולא מופיע ביניהם קו כפול או מספור. פרקים כאלו שכיחים מאוד ביצירות רב פרקיות של יוזף היידן.
היידן התייחד בכך שפיתח צורה של וריאציות כפולות, אשר, כנזכר לעיל, לפיהן כתובות הווריאציות לפסנתר בפה מינור. וריאציות כפולות מושתתות על עיקרון של שני נושאים קרובים, האחד בסולם מינורי והשני בסולם מז'ורי (לרוב לפי סדר זה), חוזרים ומתפתחים לסירוגין לפי עקרון כתיבת וריאציות. ניתן למצוא סטים של נושא ווריאציות אצל היידן גם בכתיבה סימפונית; בפרק האחרון בסימפוניה מס' 33 ("תרועת הקרן"), וכן בפרקים איטיים רבים (אשר מתוכן, בסימפוניות מס' 88 ו-103, לדוגמה, הם וריאציות כפולות).
המאה ה-20
מלחינים בולטים במאה ה-20 כתבו יצירות בצורת נושא ווריאציות, בין אם כיצירה עצמאית או כחלק מיצירה גדולה יותר, בהם:
טרחן כפייתי
מאפיינים
מניעי טרחנים כפייתיים יכולים להיות שונים. ישנם אלו שבאמת מאמינים בצדקת דרכם, אחרים מנצלים את חוסר הידע של נמעניהם כדי לזכות בהערכתם ולעיתים גם מנצלים את תמימותם לרווח אישי בדמות השקעה כספית ברעיונותיהם. טרחנים אחרים נהנים מהשלהוב ומנסים לעורר ויכוחים עזים על טענותיהם.
פונקציה רציונלית
פונקציה רציונלית היא פונקציה שניתנת להבעה כמנת פולינומים.
פרס גראמי לאלבום הפופ הלטיני או האורבני הטוב ביותר
עד שנת 1991, היה שם הקטגוריה "Best Latin Pop Performance". לאחר מכן הוא שונה.
רקע והישגים
הפרס הראשון ניתן בשנת 1984, לחוזה פליסיאנו, על אלבומו Me Enamoré. האישה הראשונה שזכתה בפרס זה הייתה לני האל, אשר זכתה בפרס בשנת 1986, על אלבומה המצליח Es Fácil Amar. נוסף על כך, היה פליסיאנו לאמן הראשון אשר זכה בפרס פעמיים.
מופע הפלאים של דוקטור פרנסוס
מופע הפלאים של דוקטור פַּרְנַסוּס (באנגלית: The Imaginarium of Doctor Parnassus) הוא סרט פנטזיה משנת 2009 בבימויו של טרי גיליאם. הסרט עוקב אחר צוות תיאטרון נודד אשר מנהלו עשה עסקה עם השטן, אשר לוקח אנשים דרך מראה מכושפת למקום שחושף את עולם הדמיון שלהם, ומציב בפניהם בחירה בין הארה והגשמה עצמית לבין חיי בורות. הית' לדג'ר, כריסטופר פלאמר, אנדרו גארפילד, טום וייטס ולילי קול כיכבו בסרט זה, אך בתחילת הצילומים נפטר הית' לדג'ר, דבר שגרם לעיכוב בצילומים. את הדמות שהית' גילם השלימו ג'וני דפ, ג'וד לאו וקולין פארל. הסרט היה מועמד לשני פרסי אוסקר.
PL/I
הצלחה בתעשייה
ביחס לתכנון, PL/I לא עמדה ביעדים שהציבו מתכנניה. PL/I התחרתה בעיקר בשלוש שפות: PL/I נכשלה בניסיון להחליף את קובול ופורטרן, אך הצליחה (בעזרת כוח השוק של IBM, מפתחת השפה) להאפיל על שפת אלגול. עם זאת, ל-PL/I (בדומה לשפת קובול) השפעה מעטה על שפות שהופיעו אחריה, יחסית לפורטרן ואלגול.
בשנות ה-70 זכתה PL/I לתפוצה רחבה יחסית, וכן נעשה בה שימוש במוסדות אקדמיים כשפה אותה לימדו (היא הוחלפה על ידי שפת פסקל, שתוכננה למטרה זאת, בסוף שנות ה-70). שפת PL/I נלמדה באוניברסיטאות בישראל (אלה שהעמידו מחשב IBM לרשות תלמידיהן) עד אמצע שנות ה-80. כמו כן, PL/I זכתה לתפוצה בגוש המזרחי, יותר מאשר בעולם המערבי.
סופי, נסיכת בוואריה
משפחתה
בשנת 1824 התחתנה סופי עם פרנץ קרל, ארכידוכס אוסטריה, בנו של פרנץ הראשון, קיסר אוסטריה, ממנו נולדו לה 5 ילדים:
הכל אודות אמא
עלילת הסרט
רוסה יולדת בן, שלו בחרה לקרוא אסטבן השלישי (לולה, אביהם של שני האסטבן, נקראה אף היא אסטבן לפני השינוי המגדרי), ונפטרת סמוך ללידה. ללווייתה מגיעה גם לולה, הסובלת אף היא מאיידס, ושם היא פוגשת את מנואלה, המגלה לה על דבר הולדתו ומותו של בנם אסטבן. מנואלה מאמצת את בנה של רוסה, ומגדלת אותו בבית הוריה של רוסה. אביה של רוסה סובל מסניליות, ואשתו מסבירה לו שמנואלה היא הטבחית החדשה, שמתגוררת אצלם עם בנה התינוק.
זהות מינית
לגברים כמעט אין נוכחות בסרט זה. אסטבן, בנה של מנואלה, נהרג בתחילת הסרט, בעודו נער בן 17. גברים אחדים זוכים לנוכחות מינורית (ולא מחמיאה) בסרט: אביה של רוסה, הסובל מסניליות; איש צוות ההצגה "חשמלית ושמה תשוקה", המנסה לפתות את אגראדו להעניק לו שירותי מין; רוקח במשמרת לילה הסולד מלקוחותיו, אגראדו ומנואלה.
נקרים
רוב המינים הם אוכלי חרקים אך חלקם ניזונים גם מצוף, מוהל עצים והמין נקר הבלוטים אוגר בלוטים בחורים שהוא מייצר בעצים.
טום פטי
ביוגרפיה
בין השנים 1970–1975 ניגן על גיטרה בס בהרכב ה-"Mudcrutch", שהיה פעיל בפלורידה וכלל גם את מייק קאמפבל (גיטרה) ובנמונט טנץ' (קלידים), שלאחר מכן המשיכו עמו להרכב "טום פטי ושוברי הלבבות" (Tom Petty and the Heartbreakers).
קישורים חיצוניים
בעקבות מותו:
ריצ'רד לנדר
ריצ'רד למון לנדר (באנגלית: Richard Lemon Lander; 8 בפברואר 1804 - 6 בפברואר 1834) היה חוקר אנגלי של מערב אפריקה. הוא ואחיו היו האירופאים הראשונים שהלכו במסלול נהר הניז'ר, וגילו שהוא הוביל לאוקיינוס האטלנטי.
ביוגרפיה
בעת ששט במעלה הזרם הותקף לנדר על ידי תושבים מקומיים ונפצע מכדור רובה עמוק בירכו. הוא הצליח לחזור לחוף, אך מת שם מפציעותיו. הוא נקבר בבית הקברות קלרנס בפרננדו פו. הוא הותיר אחריו אשה ובת.
שמעון יהודה סטניסלבסקי
קורות חייו
נולד בעיר ניקוֹפּוֹל שבפלך יקטרינוסלב של האימפריה הרוסית, ב"תחום המושב" היהודי (כיום באוקראינה), בן למשה סטניסלבסקי, סוחר יהודי ליטאי אמיד. בצעירותו יועד לקריירה בתחום המסחר, אך לבסוף התגבר על התנגדותו של אביו, ובשנים 1863–1864 קיבל חינוך עברי אצל אברהם דוב דובּזֶביץ', שהגיע ליקטרינוסלב מפינסק ב-1861. בתקופה זו ניהל התכתבות עם משכילים עבריים כאברהם דוב לבנזון (אד"ם הכהן) ושמואל יוסף פין; אולם מורהו החדש, אליהו (איליה) אוֹרְשַנְסקי, דחף אותו בכיוון אחר: תחת הדרכתו קרא סטניסלבסקי בכתביהם של הנרי תומאס באקל, ג'ון ויליאם דרייפר, צ'ארלס דרווין וג'ון סטיוארט מיל, והחל בלימוד שיטתי של לטינית, מתמטיקה ומדעים נוספים.
קריירה עיתונאית
בעקבות מאמר שפרסם על יצירתו של הסופר והסאטיריקן העברי יצחק אֶרְטֶר (ערטער), איש תנועת ההשכלה בגליציה, נתוודע למרגלית ולעיתונאי והמו"ל אדולף לנדאו, שהחל ב-1871 לפרסם את המאסף "הביבליותיקה היהודית" ("ייברייסקאיה ביבליותיקה"). בשנת 1881, כשייסד לנדאו את כתב העת היהודי הרוסי "ווֹסחוֹד", הציע לסטניסלבסקי את משרת עורך המשנה.
קישורים חיצוניים
מפרי עטו:
אלכסנדר הראשון (אפיפיור)
על פי המסורת, הועברו שרידי גופתו לפרייסינג שבבוואריה בשנת 834.
הנרי סולט
הנרי סולט (באנגלית: Henry S. Salt; 20 בספטמבר 1851, נייניטל, הודו – 19 באפריל 1939, ברייטון, הממלכה המאוחדת) היה סופר ומבקר ספרות אנגלי, רפורמטור חברתי, סוציאליסט, צמחוני, פעיל לזכויות בעלי חיים, פציפיסט, ומייסד הליגה ההומניטרית. סולט השפיע רבות על מהטמה גנדי ועל ג'ורג' ברנרד שו והיה הראשון לטעון באופן רציני ומקיף בעד זכויות בעלי חיים בספרו "זכויות בעלי-חיים כשהן נשקלות ביחס לקדמה חברתית" משנת 1892.
הליגה ההומניטרית
סולט היה המזכיר הראשי של הליגה וכן העורך הראשי של שני כתבי עת שפרסמה: 'Humanity' שיצא לאור בין השנים 1895–1919 ו-'The Humane Review' שיצא לאור בין השנים 1900–1910. סולט הקים בליגה מחלקות שונות שטיפלו במגוון נושאים: רפורמה במזון שעודדה מעבר לצמחונות, מאבק בניסויים בבעלי חיים, מאבק לרפורמה בבתי הכלא ולזכויות האסיר, מאבק בספורט הדמים  לרבות צייד, מאבק בענישה גופנית, לרבות הצלפות  בחיילים ועינויים, רפורמה במערכת החינוך, התנגדות למלחמה ומאבק בסחר בעלי חיים למטרות אופנה (פרווה ועור). בשנת 1919, לאחר 28 שנות פעילות, הליגה סיימה את פעילותה.
אינטגרל אליפטי
מיון אינטגרלים אליפטיים
כאשר המספר n נקרא המאפיין ויכול לקבל כל ערך, ללא תלות במשתנים האחרים.
טולוע
טולוע (מפרסית, בתרגום לעברית: "שחר") הוא שמו של הלוויין השני מפיתוח איראני עצמאי. שר ההגנה של איראן אחמד והידי התייחס למיזם הלוויין בכלי התקשורת האיראניים וציין כי הלוויין יוצג בתחילת חודש פברואר 2010. הלוויין אכן הוצג בפרלמנט האירני ב - 3 בפברואר 2010, יום שנקבע על ידי איראן כיום ציון לתעשיות החלל של המדינה.
לודוביקו אינאודי
אודות
לודוביקו מנגן בפסנתר מגיל צעיר. הוא למד בקונסרבטוריון של מילאנו ובשנת 1982 קיבל דיפלומה בהלחנה. באותה שנה למד אצל המלחין המפורסם לוצ'אנו בריו. לאחר כמה שנים של הלחנה סטנדרטית החל להתנסות בעבודה עם מולטימדיה והלחנת מוזיקה מינימליסטית ומוזיקת עולם.
אסתר רזיאל-נאור
אסתר רזיאל-נאור (29 בנובמבר 1911 - 11 בנובמבר 2002, ו' בכסלו ה'תשס"ג) הייתה חברת הכנסת מטעם תנועת החרות וקודם לכן חברת מפקדת האצ"ל, מורה במקצועה. אחותו של מפקד האצ"ל דוד רזיאל.
ביוגרפיה
אסתר רזיאל-נאור נטמנה בבית הקברות סנהדריה בעיר. היא הותירה אחריה שלושה ילדים: אריה נאור, מזכיר הממשלה בשתי ממשלותיו של מנחם בגין, דוד ואפרת. בשנת 2011 קראה עיריית ירושלים רחוב על שמה בשכונת חומת שמואל (הר חומה).
רוברט ג'ונסון
המוזיקה של רוברט ג'ונסון
נושאי שירתו היו ייאוש, בדידות, חברות ונדודים. באותן שנים של משבר כלכלי וחברתי (שנות השפל הגדול), האוכלוסייה האפרו אמריקאית הושפעה רבות מהנצרות (בעיקר מהבפטיזם). בשירו Hellhound on My Trail מתאר ג'ונסון מפגש בדרכים עם השטן, נושא שלקוח מההוויה הדתית. השפל הגדול לווה בקרב הקהילה האפרו-אמריקאית בנדודים ובחיפוש אחר עבודה. השיר I Am a Steady Rollin Man מתאר את הנדודים בדרכים על הציר מהמיסיסיפי לשיקגו.
אחד המאפיינים הבולטים במוזיקה של ג'ונסון, ומאפיוניה הייחודיים, הוא הדינמיות שלה. אריק קלפטון, שמנה את ג'ונסון עם מקורות ההשפעה המוזיקליים העיקריים שלו, והקליט את אלבום המחווה לשיריו של ג'ונסון, Me And Mr. Johnson, ציין בראיון כי בשביל לנגן את המוזיקה של ג'ונסון נדרשים שני נגנים.
השפעתו וחותמו
ג'ונסון הוא מנציגיו הבולטים של זרם הדלתא בלוז, וסגנונו הייחודי השפיע על זמרים אחרים בדלתא של המיסיסיפי. בשנות השישים ביצעו הרולינג סטונז גרסאות לכמה משיריו של ג'ונסון. בנוסף הייתה ליצירתו של ג'ונסון השפעה על להקת לד זפלין, בפן הרית'ם אנד בלוז שממנו התפתח הצליל המחוספס שלה. גם להקת קרים ביצעה כמה משיריו של ג'ונסון, כאשר הביצוע המוכר ביותר שלה לאחד משיריו הוא זה של השיר 'Crossroads' מהאלבום 'Wheels of Fire', אותו הם ביצעו בהופעה חיה. אריק קלפטון הקליט אלבום שלם משיריו של ג'ונסון, בשם 'Me and Mr. Johnson', והוא ציין את השפעתו של ג'ונסון על סגנונו כמכרעת.
ספרות ערביות
ספרות ערביות הן הסימנים בהם משתמשים ליצוג מספרים בעת כתיבה בערבית. ספרות אלו נמצאות בשימוש בעיקר בארצות המזרח התיכון אך גם בארצות לא ערביות כגון איראן, אפגניסטן ופקיסטן.
סמי תורג'מן
ביוגרפיה
תורג'מן נולד במרקש שבמרוקו ועלה בגיל חצי שנה עם משפחתו ארצה. הוא גדל והתחנך באשקלון והתגורר בה עד לשנת 2004.
האיכר הצעיר
פעילות הקבוצה
רופין התרשם שחברי הקבוצה מתאימים בדיוק לסוג המתיישבים לו ייחל: אנשים עם הכשרה חקלאית ובעלי אמצעים. הדרך להתבססות הקבוצה בחוות כנרת נפתחה, ונוסח חוזה בינה לבין חברת הכשרת הישוב. אחד מסעיפי החוזה חייב את אנשי הקבוצה לשלם דמי חכירה לחברת הכשרת היישוב בשיעור אחוז אחד מערך החווה.
סמי תורג'מן
ביוגרפיה
בנובמבר 2018 מונה לתפקיד יו"ר חברת נגה - ניהול מערכת החשמל בע"מ (בשמה הקודם: "ניהול מערכת בע"מ"), חברה ממשלתית שהוקמה במסגרת הרפורמה במשק החשמל לשם ניהול מערכת החשמל הארצית.
האיכר הצעיר
פעילות הקבוצה
ניהול הקבוצה היה מופתי למרות קשיי הביטחון והגנבות. . חברי הקבוצה הביאו עמם מארצות הברית שיטות עבודה ומכשירי עבודה שלא היו מוכרים בארץ. כמו כן הוסיפו גידולים חדשים וענפים כרפת ולול שלא היו מקובלים כאן.
מייק הררי
המוסד
נורווגיה הוציאה בשנת 1998 צו מעצר בינלאומי כנגד הררי בשל מעורבותו בפרשת לילהאמר, אך סגרה את התיק כעבור שנה בנימוק שבלתי אפשרי יהיה להשיג הרשעה במשפט. לאחר הכישלון בחיסול בלילהאמר, הגיש הררי את התפטרותו לראש המוסד, צבי זמיר, והלה סירב לקבלה. הררי נותר בתפקידו.
חיים אישיים
הררי היה נשוי לפנינה, בתה הבכורה של הסופרת חוה וֶרבָּה, ואחותה של נשיאת בית המשפט העליון לשעבר דורית ביניש. לזוג נולדו בן ובת ושבעה נכדים, בהם העיתונאי אמנון הררי (בנה של העורכת הללי שמר ונכדה של הפזמונאית והמלחינה נעמי שמר). בן דודו (מצד אמו) היה האלוף והשר רחבעם זאבי.
ג'יג'י חדיד
ביוגרפיה
חדיד נולדה וגדלה בלוס אנג'לס שבארצות הברית, לאב פלסטיני-אמריקאי ולאם הולנדית-אמריקאית. אביה הוא מוחמד חדיד – יזם נדל"ן שנולד בנובמבר 1948 בנצרת שבישראל למשפחה מוסלמית. אמה היא יולנדה (לבית ואן דן הריק) – דוגמנית עבר שנולדה וגדלה בפפנדרכט שבהולנד למשפחה נוצרית. לחדיד אחות צעירה בשם בלה חדיד, אף היא דוגמנית, ואח צעיר בשם אנואר חדיד. יש לה גם שתי אחיות-למחצה הגדולות ממנה, מנישואיו הראשונים של אביה, ועוד חמש אחיות חורגות מאביה החורג.
בשנת 2013 סיימה את לימודיה בתיכון מאליבו, שם הייתה קפטנית נבחרת הכדורעף ורוכבת סוסים תחרותית. לאחר סיום לימודיה בתיכון עברה לגור בניו יורק כדי להתמקד בלימודיה באוניברסיטה ובקריירת הדוגמנות. ב-2013 החלה חדיד ללמוד באוניברסיטת ניו סקול שבניו יורק.
אימו
במקורו, המושג אימו שימש לתיאור המוזיקה של הסצנה בוושינגטון הבירה באמצע שנות ה-80 והלהקות המקושרות לסצנה זו. בשנים הבאות, המושג אימוקור, שהוא קיצור להארדקור אמוציונלי (Emotional Hardcore), שימש גם לתיאור סצינות מקומיות שצמחו מהסצנה הזו. המושג אימו בא בעצם מהעובדה שלעיתים קרובות, במהלך ההופעה, חברי להקות האימו היו מתנהגים באופן אמוציונלי וספונטני. השמות הנזכרים ביותר מהתקופה כללו את להקות Rites of Spring, Embrace, One Last Wish, Beefeater, Grey Matter, Fire Party, ובתקופה מאוחרת יותר גם Moss Icon. הגל הראשון של האימו החל להיעלם לאחר התפרקות רוב הלהקות המעורבות בתחילת שנות ה-90 של המאה ה-20.
השפעות מוקדמות של האימו
בקליפורניה, להקות כמו Jawbreaker ו-Samiam החלו לשלב השפעות מ"צליל הבירה" לתוך מסגרת יותר פופית; המוזיקה תוארה על ידי אנדי גרינוולד כ"חתונה רועשת בין המשקל העצבני של ההארדקור, כתיבת השירים הרגישה של הפופ פאנק של קליפורניה, והאומנותיות המיוסרת של האימו של הבירה". להקות אחרות שיקפו את אותו החוש של מלודיה מחוספסת, בכללן Still Life ו-Garden Variety.
הגל שני (1994 - 2000)
הוצאת האלבום Dairy על ידי Sunny Day Real Estate בשנת 1994 הייתה לגורם המפתח. ההצלחה של Sub Pop עם הלהקות Nirvana ו-Soundgarden נתנה ללייבל יכולת להביא את הדיסק לתשומת-לב רחבה הרבה יותר מאשר דיסק אינדי אופייני. הפרסום כלל פרסומות רציניות במגזין המוזיקה הנחשב רולינג סטון. התמיכה הגדולה של הלייבל הביאה את הלהקה להופעות טלוויזיוניות, כגון ב"The John Stewart Show". כתוצאה מכך, האלבום קיבל תשומת-לב כלל ארצית רחבה.
ספרות הודיות-ערביות
ספרות הודיות-ערביות הן עשרת הסימנים (9 ,8 ,7 ,6 ,5 ,4 ,3 ,2 ,1 ,0) הנפוצים ביותר כיום לייצוג הספרות בשיטה העשרונית.
שידורי קשת
עמותת "רואים רחוק"
בשנת 1999, החל לפעול בקשת פרויקט חברתי תחת השם "יוצרים עם קשת". בשנת 2015, הפך הפרויקט לעמותה עצמאית תחת השם "רואים רחוק", אשר מאתרת בני נוער מוכשרים ומצטיינים בתחום האומנות והתקשורת, המגיעים מהפריפריה החברתית והגאוגרפית, ומלווה אותם מגיל 16 ועד להבאתם ללימודים במוסדות להשכלה גבוהה והטמעתם בתעשיית התקשורת והקולנוע הישראלית.
שולחן עבודה
שולחן כתיבה
שולחן פשוט ביותר המיועד לכתיבה. שולחנות כתיבה מיועדים לעבודה בישיבה ולכן גובה המשטח המקובל הוא 75 ס"מ (למעט הכיתות הנמוכות בבתי ספר, עבורן מייצרים שולחנות כתיבה נמוכים יותר) ומבנה השולחן מאפשר ישיבה על כיסא כך שהרגליים נמצאות מתחת למשטח השולחן. שולחנות כתיבה יכולים להיות עשויים מכל חומר שהוא, אך הנפוץ ביותר הוא עץ המצופה פורמייקה. שולחנות כתיבה כוללים לעיתים מגירות המאפשרות אחסון של חומרי העזר לכתיבה.
שולחן מעבדה
מעבדות בתחומים שונים משתמשות בשולחנות מעבדה שונים. משטחים של שולחנות מעבדה מיועדים לעמוד בפני נזק ממגע עם כימיקלים, וכוללים לעיתים אפשרות חיבור למערכות מים, חשמל וגז. קיימים גם שולחנות מעבדה הכוללים תאורה להבטחת עוצמת אור מספיקה על משטח השולחן. במעבדות אלקטרוניקה יש שולחנות הכוללים גם מערכת הארקה למניעת הופעת חשמל סטטי, כולל אפשרות להאריק את ידי העובדים.
יהודה אופן
ביוגרפיה
בשנת 1960 (תש"ך) זכה בפרס אקו"ם לספרות.
באטריצ'ה, נסיכת בורבון-שתי הסיציליות
ביוגרפיה
באטריצ'ה נולדה ב-16 ביוני 1950 בסן-רפאל, ואר, לפרדיננדו, דוכס קסטרו ושנטאל דה שברון-וילט, בתם של שארל אלבר, רוזן שברון-וילט ולואיז פרומנטין דה סן-שארל. ב-19 בדצמבר 1978 התחתנה באטריצ'ה עם הנסיך שארל בונפרטה, ונולדו להם שני ילדים, אולם בשנת 1989 התגרשו השניים.
משפחת סופר-על (זיכיון)
משחקי וידאו
בעקבות שני הסרטים נוצרו משחקי וידאו רבים, והם:
חרן
חָרָן (בטורקית: Harran; בערבית: حران; בסורית: ܚܪܐܢ; בכורדית: Herran/حەڕان, תעתיק מדויק: חראן) היא עיר עתיקה בנפת שנלאורפה במחוז דרום-מזרח אנטוליה שבדרום-מזרח טורקיה. העיר שוכנת במעלה נהר הבליח ומתקיימת עוד מהתקופה השומרית והאכדית. היא נזכרת בתעודות אשוריות מהמאה ה-19 לפנה"ס, ומתעודות ממארי מהמאה ה-18 לפנה"ס, כמרכזם של שבטים נודדים בשם בני ימין. כיום יש בעיר אתר ארכאולוגי, ופוקדים אותו תיירים רבים אשר רוצים להתרשם מצורת החיים הקדומה ומבתי הבוץ. לפי אומדן רשמי משנת 2022 אוכלוסייתה מנתה 96,072 תושבים.
הייסורים בגן
באומנות
האירוע מתואר במספר יצירות אמנות מפורסמות, בהן הציור "הייסורים בגן" של ג'ובאני בליני. בחזיתה המערבית של כנסיית כל העמים שבגת שמנים, הניצבת במקום בו התרחש ליל הייסורים לפי המסורת, קבוע פסיפס ענק המתאר את האירוע. בפסיפס נראה ישו כמתווך בין אלוהים ובני האדם, אך הוא ניצב בייסוריו ובבדידותו בין שתי קבוצות אנשים הנמצאות במרחק מה מימינו משמאלו. עוד נראה בפסיפס המלאך הנזכר בבשורה על-פי לוקאס, ומלאך נוסף האוחז בליבו של ישו כסמל לקורבנו.
בנחמין ויקוניה
קריירה קולנועית
בשנת 2001, לאחר שסיים את לימודיו באוניברסיטה, השתתף ויקוניה בסרט "LSD (Digital Social Fight)", בביומו של בוריס קוורצ'ה, שם שיחק את דמותו של "אפריין".
אגם קומו
מעבורות
שירות המעבורות של אגם קומו הוא מערכת תחבורה ציבורית המקשרת בין עשרות העיירות והכפרים המפוזרים על שפת האגם.
אבי וייס (עיתונאי)
אבי וייס (נולד ב-14 בינואר 1950) הוא עיתונאי עצמאי העוסק בתחום התקשורת, עורך אתר "TelecomNews", סופר וניצב משנה בדימוס.
ילד הזהב (סרט, 1939)
זה היה הסרט הראשון בו שיחק ויליאם הולדן בתפקיד ראשי.
רועי לוי (קומיקאי)
רועי לוי (נולד ב-20 בספטמבר 1976) הוא קומיקאי, סטנדאפיסט ומנחה טלוויזיה ישראלי.
ביוגרפיה
בסוף שנת 2009 החל להגיש יחד עם דנה מודן את התוכנית "עונת החתונות" בערוץ הוט 3. השתתף מעת לעת כחבר פאנל בתוכנית הסאטירה "מצב האומה".
צ'אק פרסון
צ'אק קונורס פרסון (באנגלית: Chuck Connors Person; נולד ב-28 ביוני 1964) הוא כדורסלן עבר אמריקאי, אשר שיחק בליגת ה-NBA בין השנים 1986–2000. בעונת זכה בפרס רוקי השנה ב-NBA, ולאורך הקריירה העמיד ממוצעים של 14.7 נקודות, 5.1 ריבאונדים ו-2.8 אסיסטים למשחק.
לאחר הפרישה ממשחק
בעונת 2013/2014 שימש כעוזר מאמן בקבוצת "ג'ונג'ו איג'יס" מהליגה הקוריאנית.
מספר ירוק
בסוף שנת 1970 הוחלט לשנות את השיטה ומספרים ירוקים ניתנו לבעלי ותק של 8–10 שנים בנהיגה במוניות כנהגים שכירים. כמו כן, 30% מהמספרים הירוקים הוקצו לנכי צה"ל ועולים חדשים. לראשונה גם הוחלט לגבות אגרה של בין 15–20 אלף לירות ממקבלי מספר ירוק, הגם שבשוק השחור נמכרו רישיונות בכ-60 אלף לירות. בשנת 1986 שונה החוק והוחלט שמספרים ירוקים יימכרו לזוכים בהגרלה. שר התחבורה החליט מדי שנה על מספר המספרים הירוקים החדשים שהונפקו, חלקם הוקצו לנכי צה"ל ומשפחות שכולות והשאר ניתנו לזוכים בהגרלה תמורת אגרה שהייתה נמוכה עשרות מונים ממחיר השוק. שיטה זאת משכה אלפי אנשים להשתתף בהגרלה. בחוק נתנו הוראות מעבר שאפשרו לנהגים ותיקים לקנות מספר ירוק מחוץ להגרלה. בשנת 1995 תוקן החוק ונקבעה אגרה של 135,000 ש"ח עבור מספר ירוק. בינואר 1998 תוקן החוק ובוטלו כל המכסות למספרים ירוקים. במקום זאת נקבעה אגרה עבור מספר ירוק בגובה של 205,000 ש"ח (או 110,000 ש"ח לנהגים ותיקים) וכל מי שהיה מעוניין היה יכול לקבל מספר ירוק ללא הגבלה. בשנת 2009, בגלל ירידה בביקוש למוניות היה מחיר מספר ירוק בשוק החופשי נמוך מהאגרה הממשלתית. נכון לשנת 2014, עומד מחיר מספר ירוק על 245,703 ש"ח.
קו הסקופים
מאפיינים
קו הסקופים הוא קו חדשות המעדכן בחדשות בכל משך היום מ־7:30 בבוקר ועד חצות. העדכונים דומים באופיים לעדכוני החדשות השוטפים באפליקציות החדשות השונות. בנוסף לדיווחי הכתבים השונים מצוטטים גם חדשות מערוצי תקשורת מובילים כגון ynet, ערוץ 12, רשת ב וכדומה. הדיווחים האלו מלווים בנתינת קרדיט למקור הדיווח. בנוסף לדיווחים השוטפים, מובאים – בשעות קבועות בדרך כלל – מקבצי חדשות מרוכזים, חלקם בנושאים ספציפיים כגון אירועים דתיים וכדומה. לקו כעשרים כתבים קבועים בנוסף לפרשנים המתארחים בקו מפעם לפעם. את הקו מנהל יענקי קצבורג. והעורך הוא נתן משי המשתייך לחסידות ברסלב ועורך את הקו מיום הקמתו. המגיש בבוקר, ובערב בימי ראשון ושלישי הוא העיתונאי חיים דרדק.
רב סימונא
פעולותיו וההוספות בתלמוד
רב סימונא היה שותף בעריכת התלמוד הבבלי, שכללה הוספת ביאורים, הערות ודיוקים לשוניים, וכן פסיקות והכרעות במחלוקות אמוראים, לרוב באופן אנונימי, בלא הזכרת שם החכם הסבוראי. כשאר החכמים מתקופת הסבוראים, המידע שידוע עליו מצומצם ביותר, כיוון שהסבוראים לא חיברו חיבורים עצמאיים ותוספותיהם בתלמוד הן אנונימיות. המעט שידוע לנו מבוסס, רובו ככולו, על איגרת רב שרירא גאון, וגם על ספרי כרונולוגיה קדומים כ"סדר תנאים ואמוראים" ו"ספר הקבלה" לראב"ד.
"רב סימונא סוף סברא"
בציטוט שהובא לעיל מן הספר "סדר תנאים ואמוראים", וכן ב"ספר כריתות" לרבי שמשון מקינון, מוזכרת המסורת ש"רב גיזא ורב סימונא סוף סברא", כלומר - סוף תקופת הסבוראים. רבים זיהו את "רב גיזא" זה עם רב עינא. הבסיס לזיהוי זה הוא העובדה שהמקורות הקדומים שמזכירים את רב עינא - איגרת רב שרירא גאון וסדר הקבלה להראב"ד - אינם מזכירים חכם בשם רב גיזא או רב גדא; וכן להפך, במקורות שמוזכר רב גיזא (או רב גדא) - סדר תנאים ואמוראים וספר כריתות - רב עינא אינו מוזכר.
שמואל היבנר
בברלין
בשנת תרפ"א (1921) החל ללמוד בברלין בבית המדרש לרבנים בראשות הרב עזריאל הילדסהיימר, ולפרנסתו שימש כמורה פרטי לתלמוד. בשנת תרצ"ב (1932) צפה את עליית הנאצים לשלטון בגרמניה, וחזר לפולין. לאחר מכן היגר לווינה וישב בה עד סיפוחה של אוסטריה לגרמניה. בעת ה"קריסטל נאכט" נאסר והובל למשטרה, ושוחרר לאחר שהצהיר שבמלחמת העולם הראשונה שימש כחייל בצבא אוסטריה.
הישר הממשי
הישר כמרחב וקטורי
ניתן להתייחס לישר הממשי כמרחב וקטורי מממד 1 מעל שדה המספרים הממשיים, בעל מכפלה פנימית (כפל מספרים ממשיים רגיל) וכך נקבל כי הישר הוא מרחב אוקלידי מממד 1. עם זאת, מקרה זה אינו בעל עניין, ובדרך כלל נתחיל להתעניין במכפלות קרטזיות של הישר הממשי עם עצמו לקבלת מרחבים אוקלידיים מממדים גבוהים יותר, אולם הישר הממשי הוא אכן מרחב וקטורי והיה המקום הראשון בו הוחל בחקירת מבנים אלו.
טופולוגיה בישר הממשי
כאשר מתייחסים לישר הממשי כמרחב טופולוגי, הטופולוגיה עליו מוגדרת כטופולוגיה המושרית מהמטריקה הטבעית של הערך המוחלט, או באופן שקול, כטופולוגיית הסדר המושרית מיחס הסדר הקווי הרגיל שמוגדר עליו. יחד עם זאת ניתן להגדיר על המספרים הממשיים טופולוגיות נוספות כדוגמת: הישר של סורגנפריי, טופולוגיה דיסקרטית ועוד.
ממלכה (סדרת טלוויזיה, 2014)
ב-17 באוקטובר 2014, חודשה הסדרה ל-20 פרקים נוספים, 10 פרקים שמתוכננים לעלות לשידור בסתיו 2015, ו-10 פרקים ב-2016. ב-7 ביולי 2016 חודשה הסדרה לעונה שלישית שעלתה לאוויר ב-31 במאי 2017, ועוד לפני זה ב-1 באפריל 2017 פורסם כי העונה השלישית תהיה העונה האחרונה.
פסטל רך
פַּסְטֵל רך הוא מקלון פסטל, המיועד לציור ורישום. כמו מקלוני פסטל אחרים, הוא מורכב מתערובת של צבען וחומר מילוי, כגון גומי ערבי. אין הבדל מהותי בזהות המרכיבים בין גירי פסטל (או "פסטל יבש") לבין פסטל רך, וההבדל בין השניים הוא ברכות המקלון ואופי מריחתו על הדף. פסטל רך חלק יותר במרקמו וקל למריחה, אך הוא משאיר יותר פירורי אבק מגיר פסטל, והרכבו כולל יותר פיגמנט ופחות חומר מילוי. בפסטלים רכים איכותיים, חומר המילוי לא יכלול כלל חימר וחומרים כבדים נוספים, ולרוב יהיה מסיס במים. חומר המילוי לעולם אינו שמנוני, בניגוד לפסטל שמן.
ארגון הבריאות העולמי
הפרסום המרכזי של הארגון הוא דוח הבריאות העולמי, המספק הערכות מומחים לנושאי בריאות גלובליים וסטטיסטיקות בריאות של כל המדינות. הארגון מגדיר את המושג "בריאות" בצורה רחבה, ומכליל בו תקינות פיזית, נפשית וסביבתית.
פרויקטים מרכזיים וחשובים
הקמת תוכנית מניעה למחלת עיוורון הנהרות במערב אפריקה באמצעות התערבות ממוקדות באזורי רבייה של ישחורים (Simulium black flies). התוכנית היא שיתוף פעולה בארגון הבריאות העולמי, ארגון המזון והחקלאות, הבנק העולמי ו-UNDP. התוכנית פעלה במשך 20 שנה ועלותה הגיע ל-600 מיליון דולר.
1988: היוזמה למיגור מחלת הפוליו עד שנת 2000 יוצאת לדרך בשיתוף של ארגון הבריאות העולמי, רוטרי הבינלאומי ויוניסיף. ה-WHO מתאר את המהלך כיוזמת הבריאות הציבורית הגדולה בהיסטוריה.
2002: הוקמה הקרן העולמית למאבק באיידס, שחפת ומלריה. הקרן היא גוף פיננסי בינלאומי המשקיע את כספיו בניסיון להאבק באיידס, בשחפת ומלריה. הקרן היא שותפות בין ארגוני בריאות, מדינות ותורמים פרטיים. ב-1999 ביקש ארגון הבריאות העולמי, להקים קרן שתתמוך במאבק במחלות עוני. במפגש של ה-G8 באותה ביולי באותה השנה, המדינות השותפות ברכו על מהלך מצומצם יותר להקמת קרן למאבק באיידס, שחפת ומלריה.
מבנה WHO
בתוכנית הכללית החדשה של ארגון הבריאות העולמי, המשימה היא "לקדם בריאות, לשמור על בטיחות העולם, לשרת את הפגיעים". מטרות חדשות של ה-WHO שנת 2023 כוללות: מיליארד בני אדם נוספים הנהנים מכיסוי בריאותי אוניברסלי, מוגנים טוב יותר במצבי חירום בריאותיים, ונהנים מבריאות טובה יותר.
מגפת הקורונה ב-2019-2020
ב-24 באפריל 2020, הכריז ה-G-20 ביחד עם ה-WHO על הקמת שיתוף פעולה עולמי להאצת פיתוח, ייצור והנגשה שוויונית לאבחון, טיפול תרופתי וחיסונים חדשים לטיפול בקורנה ACT Accelerator.
חקירת מקורות נגיף הקורונה
בינואר 2021, יצאה ועדת מומחים מטעם הארגון לסין. על אף שתמכה בהצעה לחקירה, הערימה ממשלת סין קשיים על צוות החקירה. היא לא אישרה ויזות לכל המדענים, דרשה שצוות חוקרים מטעמה ילווה את המחקר ולא איפשרה לשני מדענים להיכנס לסין בטענה שבדיקותיהם יצאו חיוביות לקורונה. בפברואר 2021, לאחר שביצעו את חלק מחקירתם, דיווחה ועדת המומחים כי המקור האפשרי של נגיף הקורונה היה עטלפים וכי מאוד לא סביר שמקורו של הווירוס היה מעבדה.
הוועדה לעליית הנוער הדתי
היעד החינוכי
הגדיר זאת כך, דוד אליאך, מנהל "משק ילדים מוצא", בזכרונותיו (טרם פורסמו): "הקיבוץ היה היעד לכל חניכי "עלית הנוער" היו לכך שתי סיבות: ראשית, היה זה היעד המקובל של תנועות הנוער. שנית, הקיבוץ נראה כמקום מובטח לילדים שאין להם הורים או משפחה".
דני קורן (שופט כדורגל)
לאחר הפרישה
לאחר פרישתו ב-2004 מונה תחילה למשבץ שופטים בליגות הנמוכות ובהמשך ליושב ראש הוועדה המקצועית באיגוד השופטים האחראי על שיבוץ שופטים בליגות הבכירות, קביעת הקריטריון לשיבוץ שופטים לפי אופיו של המשחק ומסלול הפיתוח של השופטים הבכירים. במסגרת תפקידו הוא משמש גם כמבקר שופטים.
היסטוריה של מועדון הכדורגל צ'לסי
עד 1905 ושנים ראשונות
בשנת 1915, בצל מלחמת העולם הראשונה, הגיעה צ'לסי לגמר גביע ה-FA הראשון שלהם, מה שמכונה גמר גביע "חאקי", בשל מספרם הגדול של חיילים במדים שהשתתפו בו. המשחק מול שפילד יונייטד נערך באווירה עגומה ונערך באולד טראפורד במנצ'סטר כדי למנוע התפרעויות בלונדון. צ'לסי, פחות חלוץ החובבים הראשי שלה, ויויאן וודוורד, שהתעקשה באופן ספורטיבי שהקבוצה שהגיעה לגמר צריכה לשמור על מקומותיה, הציגה משחק טוב ברוב המשחק. טעות של השוער ג'ים מולינאו אפשרה ליונייטד להבקיע לפני המחצית, אבל הכחולים החזיקו מעמד עד שש הדקות האחרונות, אז יריבתה הבקיעה שתי שערים נוספים כדי לנצח 3–0.
ג'ו ליברמן
ג'וזף איזדור "ג'ו" ליברמן (באנגלית: Joseph Isadore "Joe" Lieberman; נולד ב-24 בפברואר 1942) הוא פוליטיקאי יהודי-אמריקאי.
היסטוריה של מועדון הכדורגל צ'לסי
תקופת בין המלחמות
בשנת 1937 התחרתה צ'לסי בטורניר "Arts et Techniques dans la Vie moderne" בפריס מול כמה מהמועדונים הגדולים של אז כמו אוסטריה וינה, בולוניה וסלביה פראג, ובכך הפכה למועדון האנגלי הראשון אי פעם שהשתתף בטורניר בינלאומי. צ'לסי הגיעה לגמר הטורניר, שם הפסידה לאלופת איטליה, בולוניה. במהלך מלחמת העולם הראשונה איבדה צ'לסי שחקנים כוכבים רבים.
ג'ו ליברמן
נעוריו ותחילת דרכו
ב-1968 עמד בראש מטה הבחירות של רוברט קנדי בבחירות המקדימות בקונטיקט, וב-1970 נבחר לראשונה לסנאט של קונטיקט, וב-1974 היה לראש הרוב הדמוקרטי בו. ב-1980 ניסה להתמודד על מושב בבית הנבחרים של ארצות הברית, אך הפסיד במרוץ בשל הסחף הרפובליקני שהביאה בחירתו של רונלד רייגן לנשיאות. ב-1982 נבחר להיות התובע הכללי של קונטיקט, ובתפקיד זה התבלט בתחומי הגנת הצרכן והגנת הסביבה.
הקדנציה השלישית בסנאט, מלחמת עיראק וההתמודדות על הנשיאות
אחרי כישלון מועמדותו, ליברמן המשיך בתמיכתו במדיניותו של בוש בעיראק, ויצא כנגד יוזמות של מפלגתו לקרוא לנסיגה מעיראק. הוא ביקר כמה פעמים בעיראק, ותמך בעמדת הממשל שהמצב במדינה משתפר בעקביות ושיציאה מעיראק או קביעת לוח זמנים ליציאה תפגע בתהליך זה. קרבתו לממשל בסוגיה הזו הביאה אף לספקולציות (אותן הכחיש) כאילו הוא מועמד להחליף את דונלד ראמספלד בתור מזכיר ההגנה, והומחשה בתום נאום מצב האומה בינואר 2005, כשהנשיא בוש ניגש אל ליברמן, במה שנראה כמו נשיקה על לחיו.
היסטוריה של מועדון הכדורגל צ'לסי
המאבק על סטמפורד ברידג' והתחייה
ההרכב החדש של צ'לסי החל את עונת 1983/84 בניצחון 5–0 מול דרבי קאונטי; בין השיאים באותה עונה היו ניצחון 5–3 בפולהאם וניצחון 4–0 על ניוקאסל יונייטד. צ'לסי לא הפסידה עוד משחק באותה עונה. קרי דיקסון כבש 36 שערים בכל המסגרות. בסוף העונה, הקבוצה הוכתרה כאלופת הליגה השנייה ביום האחרון עם ניצחון בחוץ על גרימסבי טאון, כשכ-10,000 אוהדי צ'לסי ליוו את המועדון ללינקולנשייר.
חשפנות
מועדוני חשפנות בישראל
מתחילת שנות האלפיים פעלו עיריית רמת גן ומשטרת ישראל לסגירת מועדוני החשפנות במתחם ובתי הבושת שפעלו בו. "מועדון הבורסה" עבר ב-2010 לתל אביב, ולקראת סוף שנת 2016 נסגרו רוב המועדונים ובתי הבושת שפעלו במתחם הבורסה ברמת גן.
ג'ו ליברמן
דתו
ליברמן שייך לזרם האורתודוקסי, אם כי לאגף היותר מודרני שלו. על אף שמראש הוא בא מבית יהודי מאמין, עם השנים הוא נעשה מקפיד אף יותר במצוות, במיוחד בהשפעת אשתו השנייה, הדסה.